સિપાહીઓ મુસ્લિમો છે અને સંભવતઃ તેઓ ૩ થી ૪ સદી પહેલાં ભારતમાં સ્થાયી થઈને મોગલ રાજાઓનાં પોલીસ દળમાં કામ કરતા હતા. આ પૈકી કેટલાક રાજયના પોલીસ દળમાં કામ કરતા ધર્માન્તરથી મુસ્લિમ થયેલા સ્થાનિક લોકો પણ હોઈ શકે. સિપાઈ વસ્તીનું મોટું પ્રમાણ મુખ્યત્વે સૌરાષ્ટ્ર અને અમદાવાદ જિલ્લામાં છે. મોટા ભાગની સિપાઈ વસતિ કાચા અથવા માટીનાં ઘરોમાં અથવા ચાલીમાં રહે છે. અને એમની દરિદ્ર આર્થિક સ્થિતિને કારણે એ પૈકી મોટા ભાગના રહેઠાણ માટે પૂરતી સગવડ ધરાવતા નથી.